അമൃത ആചാര്യ

നേപ്പാളി-ഉക്രേനിയൻ വംശജയായ ഒരു ബ്രിട്ടീഷ് നടിയാണ് അമൃത ആചാര്യ (). എച്ച്ബി‌ഒ സീരീസ് ആയ ഗെയിം ഓഫ് ത്രോൺസിലെ ഇറി, ഐടിവി സീരീസായ ദി ഗുഡ് കർമ്മ ഹോസ്പിറ്റലിലെ ഡോ. റൂബി വാക്കർ എന്നീ കഥാപാത്രങ്ങളിലൂടെയാണ് അവർ കൂടുതൽ അറിയപ്പെടുന്നത്.

 ആദ്യകാലജീവിതം 
1987 ജൂലൈ 31-ന് നേപ്പാളിലെ കാഠ്മണ്ഡുവിലാണ് അമൃത ജനിച്ചത്. അച്ഛൻ ഡോ. ഗണേഷ് ആചാര്യ നേപ്പാൾ സ്വദേശിയും, അമ്മ കൂസ്യ ഡോഡ്ജർ ഉക്രെൻ സ്വദേശിനിയുമാണ്. നേപ്പാളി ഗൈനക്കോളജിസ്റ്റായ അമൃതയുടെ പിതാവ് കീ‌വിലെ മെഡിക്കൽ സ്‌കൂളിൽ പഠിക്കുന്നതിനിടെയാണ് ഉക്രേനിയൻ വാസ്തുശിൽപിയായ അമ്മയെ കണ്ടുമുട്ടിയത്. കാഠ്മണ്ഡു, ഉക്രൈൻ, ഇംഗ്ലണ്ട്, നോർവെ എന്നിവിടങ്ങളിലായി അമൃത വളർന്നു. ആദ്യ ഏഴു വർഷം നേപ്പാളിൽ ചെലവഴിച്ച ശേഷം പിതാവിന്റെ ജോലി സംബന്ധമായി കുടുംബം ആദ്യം ഇംഗ്ലണ്ടിലേക്കും, പിന്നീട് അമൃതക്ക് 13 വയസ്സുള്ളപ്പോൾ നോർവേയിലേക്കും താമസം മാറി.

നോർവേയിൽ ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം 19-ാം വയസ്സിൽ അമൃത അഭിനയരംഗത്ത് നിലയുറപ്പിക്കാനായി ഇംഗ്ലണ്ടിലേക്ക് താമസം മാറി. അക്കാഡമി ഓഫ് ലൈവ് ആൻഡ് റെക്കോഡഡ് ആർട്ട്സിൽ ചേർന്ന അമൃത 2009-ൽ അവിടെനിന്നും അഭിനയത്തിൽ ബി.എ. ബിരുദം നേടി.Amrita Acharia cv Conway van Gelder Grant. Retrieved 26 July 2019.

 കരിയർ 
2010 ൽ, ‘ബിബിസി’ മെഡിക്കൽ ഡ്രാമയായ 'കാഷ്വാലിറ്റി'യിൽ 'നീല സരിൻ' എന്ന കഥാപാത്രത്തെ അവതരിപ്പിച്ചുകൊണ്ട് അമൃത അഭിനയരംഗത്തേക്ക് പ്രവേശിച്ചു.

ഗെയിം ഓഫ് ത്രോൺസിന്റെ ആദ്യ രണ്ട് സീസണുകളിൽ ഡൈനറിസ് ടാർഗറിയന്റെ ഡോത്രാക്കി സേവകയായ ഇറിയുടെ വേഷമാണ് അമൃത അവതരിപ്പിച്ചത്. ആ കഥാപാത്രം രണ്ടാം സീസണിൽ മരിച്ചുപോകുകയാണ്. 

2011 ൽ, ബിബിസി ക്രിസ്മസ് ഷോ ലാപ്ലാൻഡിൽ അമൃത അഭിനയിച്ചു. അതുപോലെ ദി ഡെവിൾസ് ഡബിൾ എന്ന ജീവചരിത്ര സിനിമയിൽ ഒരു സ്കൂൾ പെൺകുട്ടിയായും പ്രത്യക്ഷപ്പെട്ടു.

നോർവീജിയൻ ചലച്ചിത്രമായ "ഐ ആം യുവർസ്" എന്ന സിനിമയിൽ അമൃത നായികയായി. ഈ സിനിമയിലെ അഭിനയത്തിന് അവർ നോർവീജിയൻ അമാണ്ട അവാർഡിൽ മികച്ച നടിക്കുള്ള നോമിനേഷൻ നേടി. അക്കാദമി അവാർഡിനുള്ള നോർവെയുടെ ഔദ്യോഗിക സിനിമ കൂടിയാണ് ഇത്. 

2017 മുതൽ ഐടിവി സീരീസായ ദി ഗുഡ് കർമ്മ ഹോസ്പിറ്റലിൽ ഡോ. റൂബി വാക്കറായി അഭിനയിച്ചുവരികയാണ്. ഇതിൽ അമൃത ജോലിയിൽ നിരാശയും വ്യക്തിജീവിതത്തിലെ പ്രശ്നങ്ങളും മൂലം യു.കെ വിട്ട് കേരളത്തിലെ (ഷോ പക്ഷെ യഥാർത്ഥത്തിൽ ചിത്രീകരിച്ചത് ശ്രീലങ്കയിലാണ്) ഒരു ആശുപത്രിയിലേക്ക് മാറുന്ന എൻ‌എച്ച്‌എസ് ജൂനിയർ ഡോക്ടറായി വേഷമിടുന്നു. ബെസ്റ്റ് ഡ്രാമ പെർഫോമൻസ് വിഭാഗത്തിലെ 2019 ലെ ദേശീയ ടെലിവിഷൻ അവാർഡിനായി അവർ ലോംഗ് ലിസ്റ്റ് ചെയ്യപ്പെട്ടു. 

മുഴുവനായും ക്രൌഡ് ഫണ്ടിങ്ങിലൂടെ നിർമ്മിക്കുന്ന ലോകത്തിലെ ആദ്യ സിനിമയായ, ബ്രിട്ടീഷ് സൈക്കോളജിക്കൽ ത്രില്ലർ വെൽകം ടു ക്യൂരിയോസിറ്റിയിൽ ഒരു പ്രധാന വേഷം ചെയ്തതത് അമൃതയാണ്. ഈ സിനിമക്കായി ക്രൗഡ് ഫണ്ടിംഗിലൂടെ നിർമ്മാതാക്കൾ 200,000 ഡോളർ സമാഹരിച്ചു. ഒരു സീരിയൽ കില്ലർ ജയിലിൽ നിന്ന് രക്ഷപ്പെടുന്നതിനെ അടിസ്ഥാനമാക്കിയുള്ള പരസ്പരബന്ധിതമായ നാല് കഥകൾ ആണ് ചിത്രത്തിൽ. ചിത്രത്തിന് പക്ഷെ മോശം അവലോകനങ്ങൾ ആണ് ലഭിച്ചത്. 

 സ്വകാര്യ ജീവിതം 
2015 ലെ ഭൂകമ്പം ബാധിച്ച നേപ്പാളിലെ ഒരു സ്കൂളിനായി പണം സ്വരൂപിക്കുന്നതി വേണ്ടി നടത്തിയ ലണ്ടൻ മാരത്തണിൽ പങ്കെടുക്കുകയും 03:46:07 എന്ന സമയത്തോടെ മാരത്തൺ പൂർത്തിയാക്കുകയും ചെയ്തു.

നേപ്പാളിൽ നിന്ന് ഇന്ത്യയിലേക്ക് മനുഷ്യക്കടത്തിലൂടെ എത്തിക്കുന്ന കുട്ടികളെ രക്ഷപ്പെടുത്തുന്നതിനായി പ്രവർത്തിക്കുന്ന ചോരചോരി എന്ന ജീവകാരുണ്യ സംഘടനയുടെ അംബാസഡറാണ് അവർ. ഉക്രേനിയൻ, റഷ്യൻ, ഇംഗ്ലീഷ്, നോർവീജിയൻ ഭാഷകൾ സംസാരിക്കാൻ അറിയാവുന്ന അമൃത, മാതാപിതാക്കൾ പരസ്പരം ഉക്രേനിയൻ, റഷ്യൻ ഭാഷകളിൽ സംസാരിക്കുന്നതിനാൽ തനിക്ക് നേപ്പാളി ഭാഷയുമായുള്ള ബന്ധം നഷ്ടപ്പെട്ടു എന്നും, നേപ്പാളി ഭാഷ അറിയാത്ത താൻ താമസിയാതെ തന്നെ അത് പഠിക്കാൻ ഒരുങ്ങുകയാണെന്നും പറഞ്ഞു.

 ഫിലിമോഗ്രാഫി 
+ടെലിവിഷൻ റോൾവർഷംതലക്കെട്ട്വേഷംകുറിപ്പ്2010കാഷ്വാലിറ്റിനീല സരിൻഎപ്പിസോഡ്: എ ലെസ്സർ ഗുഡ്2011ഡോക്ടേഴ്സ്സസ്കിയ ട്രെംലെറ്റ്എപ്പിസോഡ്: കാൻഡിഡേറ്റ്2011ലാപ്പ്ലാൻഡ്വധുടി.വി മൂവി2011-2012ഗെയിം ഒഫ് ത്രോൺസ്ഇറിസീസൺ 1-22015പെൻ & പേപ്പർ & ലേസർ ഗൺസ്അബ്ബി 1 എപ്പിസോഡ് വെബ് സീരീസ്.2016അക്വിറ്റഡ്ആമിന സഹിർ2017റെഡ് ഡ്വാർഫ്വെയിട്രസ് ഗ്രെറ്റഎപ്പിസോഡ്: ടൈംവേവ്2017-തുടരുന്നുദ ഗുഡ് കർമ്മ ഹോസ്പിറ്റൽഡോ. റൂബി വാക്കർപ്രധാന വേഷം2018സിബി ആൻഡ് ഡാൻകേറ്റ്ടി വി പൈലറ്റ്2020ദ സിസ്റ്റർഹോളി ഫോക്സ്സീരീസ് 1
+സിനിമവർഷംതലക്കെട്ട്വേഷംകുറിപ്പ്2010ഇൻ കമ്പനി ഓഫ് വോൾഫ്സ്റീതഹ്രസ്വ ചിത്രം2010കളക്റ്റബിൾസ്ഹ്രസ്വ ചിത്രം2011ദ ഡെവിൾസ് ഡബിൾസ്കൂൾ കുട്ടി2013ഐ ആം യുവർസ്മിന2014ഡെഡ് സ്നോ 2: റെഡ് വേഴ്സസ് ഡെഡ്റൈഡൺ2014കാമൊഫ്ലേജ്അമീറ2015അമർ അക്ബർ & ടോണിറിച്ച2015ഓഫ് ഹെർ ഐ ഡ്രീംഷാർസഹ്രസ്വ ചിത്രം2015ക്വീൻസ് മൈൽഅനിയഹ്രസ്വചിത്രം2016കിസ്സ് ദ ഡെവിൾ ഇൻ ദ ഡാർക്ക്ലില്ലി/ലില്ലി ഡെമൺഹ്രസ്വചിത്രം2016അറൈവൽസ്സൊയ്റായ2018വൈറ്റ് ചേമ്പർറൂത്ത്2018ജെനിസിസ്Aഅലെക്സ ബ്രൂക്ക്സ്2018വെൽക്കം ടു ക്യൂറിയോസിറ്റിസോ2019മിസ്സിങ്ങ് ലിങ്ക്അമ ലഹുമ(ശബ്ദം)

 സ്റ്റേജ് 
വർഷംതലക്കെട്ട്വേഷംവേദി2010എലിവേറ്റർഷീന്യൂ ഡയൊരമ തീയറ്റർ2014അറ്റ് ദ എൻഡ് ഓഫ് എവരിതിങ് എൽസ്ഇക്കയൂണികോൺ തീയറ്റർ2015ദ ക്രോണിക്കിൾസ് ഓഫ് കൽക്കികൽക്കിഗേറ്റ് തീയറ്റർ

 പരാമർശങ്ങൾ 

 പുറം കണ്ണികൾ 


 അമൃത ആചാര്യ ലണ്ടൻ മാരത്തണിൽ നിന്നുള്ള ഫോട്ടോകൾ 2016.
വർഗ്ഗം:1987-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ